<classify> Kwa mujibu wa taarifa iliyotolewa kwa Vyombo vya Habari na Mkurugenzi wa Mafunzo wa shule hiyo ambaye ni kocha wa zamani wa vijana, Ray Power ilisema kwa kuanzia watahusishwa zaidi vijana wa mchezo wa soka wenye umri wa kati ya miaka kumi na 11.Mchakato wa kuwapata watoto hao utaanzia majira ya saa 9 alasiri hadi 12 jioni kila siku za Jumatatu na Ijumaa ambapo watoto hao watatengewa muda tofauti wa kufanya mazoezi. Kwa wenye miaka 11 watafanya mazoezi kuanzia saa 9 alasiri hadi saa 10 jioni na wake wenye miaka 10 watafanya mazoezi kuanzia saa 10:30 hadi saa 12 jioni.Alisema hakutakuwa na mchujo maalumu wa kuwapata wanafunzi wa kushiriki kituo hicho isipokuwa tu waombaji wanatakiwa kutoa uthibitisho wa umri wao. Tumenuia kufanya kazi na kukuza vijana wengi kadri itakavyowezekana ambao hawajafikia umri wa miaka 12 wanaoishi Dar, alisema Power na kuongeza kuwa, mwanzoni mwa mwezi ujao vijana wenye miaka 12 na 15 watashiriki kwenye mchujo huo wa kusaka vijana wenye vipaji vya kushiriki katiika mpango huo wa kukuza vipaji.Shule hiyo ya Soka ya kukuza vipaji itaanza kazi Januari mwakani huku ikiendeshwa chini ya mpango wa wa kuendesha kituo hicho iliyobuniwa na timu ya soka ya Sunderland ya England itakayosisitiza mafunzo ya kina na matayarisho ya mechi.Katika taarifa yake hiyo, Power alitoa ratiba za kuibua vipaji hivyo ambayo ni Novemba 23 na 30 Novemba pamoja na Desemba 7 itakuwa ni zamu ya wachezaji waliozaliwa Mwaka 2000.  <topic>: michezo 